เมียนมาปล่อย 69 นักศึกษาติดคุกคดีการเมืองมานานนับปี
สำนักข่าวต่างประเทศรายงานว่า ผู้พิพากษาในประเทศเมียนมา มีคำสั่งเมื่อวันศุกร์ที่ 8 เม.ย. ให้ปล่อยตัวนักศึกษาผู้ประท้วงเรียกร้องเสรีภาพทางการศึกษาจำนวน 69 คนแล้ว หลังจากพวกเขาถูกคุมขังโดยไม่มีการพิจารณาคดีมานานกว่า 1 ปี วันเดียวหลังจากนาง อองซาน ซูจี ประกาศจะปล่อยนักโทษการเมืองทั้งหมด,ในการพิจารณาคดีเมื่อวันศุกร์ ผู้พิพากษา จิต มินต์ อ่านคำพิพากษาต่อหน้าเหล่านักเรียนและครอบครัวว่า อัยการตัดสินใจที่จะยกฟ้องข้อกล่าวหาทั้งหมดต่อนักศึกษาผู้ประท้วง ยกเว้นผู้นำการประท้วง 3 คน และให้ปล่อยตัวนักศึกษาทั้ง 69 คน โดยไม่มีเงื่อนไข,ทั้งนี้ นักศึกษากลุ่มนี้ถูกจับกุมตัวเมื่อเดือน มี.ค. พ.ศ.2558 จากการร่วมประท้วงต่อต้านการจำกัดเสรีภาพทางการศึกษาในเมียนมา โดยนี่เป็นนักโทษทางการเมืองกลุ่มแรกที่ได้รับการปล่อยตัว หลังจากนาง อองซาน ซูจี หัวหน้าพรรคสันนิบาตแห่งชาติเพื่อประชาธิปไตย และที่ปรึกษาแห่งรัฐ ประกาศจะปล่อยตัวนักโทษการเมืองทุกคนโดยเร็วที่สุด,ด้านนาย ซอว์ เท โฆษกของนางซูจียืนยันว่า อิสรภาพของนักศึกษากลุ่มนี้เป็นผลโดยตรงจากคำประกาศของนางซูจีเมื่อวันพฤหัสบดี ขณะที่นางซูจีออกแถลงการณ์ล่าสุดในคืนวันศุกร์ว่า แม้จะมีการยกฟ้องจำเลยจำนวนหนึ่งในวันศุกร์ แต่นักโทษการเมืองอีกหลายคนอาจต้องรอหลังจากเทศกาลปีใหม่ของเมียนมา ที่จะเริ่มขึ้นในวันจันทร์ที่ 11 เม.ย. ไปจนถึงวันที่ 20 เม.ย. จึงจะมีการดำเนินการเรื่องการปล่อยตัว.
เมียนมาดำเนินการปล่อยนักโทษการเมืองกลุ่มแรกแล้ว โดยเป็นนักศึกษาที่ประท้วงเรียกร้องเสรีภาพทางการศึกษาจำนวน 69 คน
ปล่อยตัวนักโทษ,นักโทษการเมือง,เมียนมา,อองซาน ซูจี,นักศึกษา,เสรีภาพทางการศึกษา,พรรคสันนิบาตแห่งชาติเพื่อประชาธิปไตย,เอ็นแอลดี,คดีทางการเมือง,ประท้วง,ข่าว,ไทยรัฐออนไลน์,ข่าวต่างประเทศ